รัฐบาลไทย-ข่าวทำเนียบรัฐบาล-คณะรัฐมนตรีออกมาตรการกระตุ้นเศรษฐกิจ ปี 2562 สนับสนุนการขยายตัวทางเศรษฐกิจในช่วงปลายปี
วันพุธที่ 21 สิงหาคม 2562
คณะรัฐมนตรีออกมาตรการกระตุ้นเศรษฐกิจ ปี 2562 สนับสนุนการขยายตัวทางเศรษฐกิจในช่วงปลายปี
โฆษกรัฐบาล เผยคณะรัฐมนตรีออกมาตรการกระตุ้นเศรษฐกิจ ปี 2562 สนับสนุนการขยายตัวทางเศรษฐกิจในช่วงปลายปี คาดว่าจะช่วยให้มีเม็ดเงินหมุนเวียนในระบบเศรษฐกิจในประเทศเพิ่มขึ้น
วันที่ 20 สิงหาคม 2562ณ ศูนย์แถลงข่าว ตึกนารีสโมสร ทําเนียบรัฐบาล ศาสตราจารย์นฤมล ภิญโญสินวัฒน์โฆษกประจําสํานักนายกรัฐมนตรีเปิดเผยว่าที่ประชุมครม. มีมติเห็นชอบออกมาตรการกระตุ้นเศรษฐกิจเพื่อบรรเทาแก้ไขปัญหาผลกระทบค่าครองชีพประชาชนช่วงเศรษฐกิจชะลอตัวและการดูแลเกษตรกรที่ได้รับผลกระทบจากภัยแล้ง โดยมาตรการกระตุ้นเศรษฐกิจกลุ่มที่ 1คือการดูแลเรื่องค่าครองชีพให้กับประชาชนผู้มีรายได้น้อยที่ถือบัตรสวัสดิการแห่งรัฐได้แก่ การเพิ่มเงินบัตรสวัสดิการฯ 500/เดือน เพิ่มเบี้ยยังชีพผู้สูงอายุในบัตรสวัสดิการฯ 500/เดือน และเพิ่มเงินเลี้ยงดูบุตรในบัตรสวัสดิการฯ 300/ เดือน ซึ่งมาตรการรับเงินเพิ่มดังกล่าวจะดําเนินการเป็นระยะเวลา 2 เดือน (สิงหาคม–กันยายน 2562)รวมทั้งพักหนี้ (เงินต้น) ให้กองทุนหมู่บ้านของ ธ.ก.ส. และธนาคารออมสิน เป็นระยะเวลา 1 ปี โดยกองทุนหมู่บ้านฯ ที่สมัครใจ ซึ่งกองทุนหมู่บ้านฯ ที่มีอยู่ประมาณ 72,000 กว่าหมู่บ้านทั่วประเทศสามารถมาลงทะเบียนได้ลงทะเบียนกับ ธ.ก.ส.และธนาคารออมสินได้ เพื่อจะได้เกิดการกระตุ้นเศรษฐกิจกลุ่มที่ 2 คือ เกษตรรายย่อยและเกษตรกรประสบภัยแล้งได้แก่ 1) โครงการลดดอกเบี้ยเงินกู้ภัยแล้งลูกค้าของ ธ.ก.ส. ดอกเบี้ยต่ํา 0.1%สําหรับต้นเงินกู้ไม่เกิน 300,000 บาท ในจังหวัดที่มีการประกาศเขตฯ ภัยแล้ง 13 จังหวัด โดยขณะนี้มีผู้ที่ได้รับผลกระทบจากภัยแล้งประมาณ 900,000 กว่าคน ระยะเวลาดําเนินการ 1 ปี( 1 ส.ค. 2562–31 ก.ค. 2563) 2) โครงการขยายเวลาชําระหนี้เงินกู้เกษตรกรลูกค้า ธ.ก.ส. ในจังหวัดที่มีการประกาศเขตฯ ภัยแล้ง โดยขยายเวลาชําระหนี้ 2 ปี ไม่จํากัดวงเงิน (2 ปีนับจากงวดชําระเดิมแต่ไม่เกินวันที่ 31 ก.ค. 2564) 3) สินเชื่อเพื่อช่วยเหลือผู้ประสบภัยของ ธ.ก.ส. ได้แก่ สินเชื่อฉุกเฉินไม่เกิน 50,000 บาทต่อคน (ฟรีดอกเบี้ยปีแรก) และสินเชื่อฟื้นฟูความเสียหายจากภัยแล้งไม่กิน 500,000 บาทต่อคน และ 4) โครงการสสนับสนุนต้นทุนการผลิตให้เกษตรกรผู้ปลูกข้าวนาปี ปีการผลิต 2562/63 โดยเป็นการช่วยเหลือเกษตรกรผู้ปลูกข้าวที่ขึ้นทะเบียนเกษตรผู้ปลูกข้าวปีการผลิต 2562 กับกรมส่งเสริมการเกษตร ช่วยค่าปลูก ไร่ละ 500 บาท ไม่เกิน 20 ไร่
นอกจากนี้ ที่ประชุมครม. ได้ยังออกมาตรกระตุ้นเศรษฐกิจในการอุปโภคบริโภคซึ่งครอบคลุมประชาชนทุกกลุ่มในประเทศที่มีอายุตั้งแต่ 18 ปีขึ้นไป คือ มาตรการส่งเสริมการท่องเที่ยวในประเทศ เพื่อส่งเสริมการท่องเที่ยวในประเทศและสนับสนุนการใช้จ่ายผ่านระบบการชําระเงินทางอิเล็กทรอนิกส์โดยภาครัฐ(g-Wallet)ระยะเวลาท่องเที่ยว 27 กันยายน–30 พฤศจิกายน 2562 โดยมีขั้นตอนง่าย ๆ 4 ขั้นตอน ดังนี้ (1) ลงทะเบียนผ่านเว็บไซต์ ททท. (10 ล้านคนแรก) ในจังหวัดที่จะไปเที่ยวซึ่งไม่ใช่จังหวัดที่อยู่ตามทะเบียนบ้าน (23 ก.ย.–15 พ.ย. 2562 หรือ จนกว่าสิทธิจะหมด (2) ได้รับSMSยืนยัน หลังจากการลงทะเบียน ไม่เกิน 3 วันทําการ (3) ดาวน์โหลดแอปฯ“เป๋าตัง”เพื่อรับสิทธิตามมาตรการ และ(4) เดินทางท่องเที่ยวและใช้จ่าย เพื่อรับสิทธิ 2 ต่อ คือ ต่อที่1“เป๋าตัง ช่อง 1”สิทธิวงเงิน 1,000 บาทต่อคน เพื่อชื่อสินค้าและบริการกับผู้ประกอบการที่ลงทะเบียนเข้าร่วมมาตรการ ภายใน 14 วันหลังได้รับSMSยืนยัน ในจังหวัดที่เลือกไว้ตอนลงทะเบียนเพียง 1 จังหวัด และต่อที่ 2“เป่าตัง ช่อง 2”ได้รับCash Backสูงสุดร้อยละ 15 ของยอดชําระเงินที่จ่ายจริง แต่ไม่เกิน 4,500 บาทต่อคน (วงเงินใช้จ่ายไม่เกิน 30,000 บาทต่อคน) สําหรับการใช้จ่ายค่าอาหารและเครื่องดื่ม ที่พัก หรือชื้อสินค้าท้องถิ่น (เช่น สินค้าOTOPสินค้าวิสาหกิจชุมชน ร้านTHAIDENร้านธงฟ้าประชารัฐ) ตั้งแต่วันที่ได้รับSMSจนถึงวันสิ้นสุดมาตรการ ในจังหวัดที่ไม่ใช่จังหวัดที่ตามทะเบียนบ้าน
โฆษกประจําสํานักนายกรัฐมนตรียังย้ําว่า เสถียรภาพเศรษฐกิจของไทยยังคงอยู่ในเกณฑ์ดี และมาตรการกระตุ้นเศรษฐกิจ ปี 2562 จะรักษากําลังซื้อของเศรษฐกิจฐานราก กระตุ้นการการบริโภคและการลงทุนภายในประเทศ โดยคาดหวังจะช่วยให้มีเม็ดเงินหมุนเวียนในระบบเศรษฐกิจเพิ่มขึ้น ให้เกิดแรงส่ง(Momentum)ทางเศรษฐกิจให้มีการขยายตัวเพิ่มขึ้นในช่วงที่เหลือของปี 2562
------------------
กลุ่มประชาสัมพันธ์และเผยแพร่ สํานักโฆษก